Hei og velkommen til kirkevandringa i Verdal!

Vi har satt opp ei slik vandring på hver av kirkegårdene i Verdal; Vera, Vuku, Vinne, Stiklestad og Verdalsøra kapell.

I henhold til Helsedirektoratets tiltak for å hindre spredning av koronaviruset, ber vi dere om å respektere følgende:

* ikke ta på postene
* Holde 1 meters avstand
* Ikke gå flere enn 5 sammen

Er det mange mennesker her, gå en liten runde og kom igjen litt senere

Vandringa har 10 poster, dere finner dem langs med gjerdet/kirkegårdsmuren. De er laminerte slik som denne, og merket med plastremse i rødt og hvitt.

På hver post er det en oppgave hvor rett svar skal passe inn i kryssordet som er nedenfor.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| \_\_\_\_\_ |  |  |  |  |  | \_\_\_\_\_ | \_\_\_\_\_ | \_\_\_\_\_ |
| \_\_\_\_\_ |  |  |  |  |  |  |  |  |
| \_\_\_\_\_ |  |  | \_\_\_\_\_ | \_\_\_\_\_ | \_\_\_\_\_ | \_\_\_\_\_ | \_\_\_\_\_ | \_\_\_\_\_ |
| \_\_\_\_\_ |  |  |  | \_\_\_\_\_ | \_\_\_\_\_ | \_\_\_\_\_ | \_\_\_\_\_ | \_\_\_\_\_ |
| \_\_\_\_\_ |  |  | \_\_\_\_\_ | \_\_\_\_\_ | \_\_\_\_\_ | \_\_\_\_\_ | \_\_\_\_\_ | \_\_\_\_\_ |
| \_\_\_\_\_ |  |  |  |  |  |  |  | \_\_\_\_\_ |
| \_\_\_\_\_ |  |  |  |  |  |  |  |  |
| \_\_\_\_\_ |  |  |  |  |  |  | \_\_\_\_\_ | \_\_\_\_\_ |
| \_\_\_\_\_ |  |  |  |  |  |  |  | \_\_\_\_\_ |
| \_\_\_\_\_ |  |  | \_\_\_\_\_ | \_\_\_\_\_ | \_\_\_\_\_ | \_\_\_\_\_ | \_\_\_\_\_ | \_\_\_\_\_ |

Ta bilde av kryssordet med telefonen.

På hver post finner du et svar og det kan du enten ta bilde av, eller notere på notater/telefonen.

Når du kommer hjem tegner du kryssordet og setter inn svarene dine.

Løsningsordet på 10 bokstaver, er den første bokstaven i hvert svar.

Svaret kan du sende til [siv.jorgensen@sikirken.no](mailto:siv.jorgensen@sikirken.no) eller sms til 982 45 325 og merk e-posten/meldingen med navn og adresse, og hvilken kirkegård du gikk på.

Alle som sender inn svar mottar ett diplom, og vi trekker ut en premie fra hver kirkegård 15. september.

I tillegg er det en liten aktivitet på hver post, og om du sender med et bilde fra aktivitetene som vi kan bruke i Kyrkjebladet er det kjempefint.

Vi ønsker dere lykke til, håper dere har det moro, og kanskje lærer litt

POST 1

Kirkeåret starter med advent og 4 søndager tenner vi lys før vi kan feire JUL, til minne om at Gud lot sin sønn Jesus bli født.

Maria og Josef dro fra Nasaret, i Galilea, til Davids by Betlehem for la seg skrive inn i manntallet. Der var det fullt og Maria og Josef måtte ta til takke med en stall å sove i. I stallen fødte Maria Jesus. Betlehemsstjerna lyste over stallen, slik at gjeterne fant frem, etter at de fikk englebesøk som fortalte at Frelseren er født. Da ble det oppfylt slik som det fortelles i Bibelen, at Gud skulle sende Frelseren til jorda. De tre vise menn fra østen, Kaspar, Melkior og Baltazar, kom også på besøk, for hilse den nye kongen velkommen til verden. I stallen var det bare vegger, tak og høy til dyrene, så Josef ordnet seng til Jesusbarnet i ei

\_ \_ \_ \_ \_ \_ (ta med ordet til kryssordet)

Kan du synge:

«Et barn er født i Betlehem, i Betlehem

Nå gleder seg Jerusalem, halleluja, halleluja!»

Kan du lage:

Stjerneblink ved å først knytte neven, deretter åpne opp og la alle fingrene sprike?

POST 2

PÅSKEN er den viktigste høytiden vi har i kirken.

Den starter med palmesøndag, hvor Jesus rir inn til byen for å feire påske med venne sine, til minne om at Moses ledet israelittene ut av fangenskapet i Egypt.

Så fortsetter den med Skjærtorsdag, hvor Jesus først vasket føttene til disiplene og deretter delte brødet og vinen med dem, slik fikk vi nattverden.

Langfredag var den dagen da Jesus ble korsfestet og døde, og ble gravlagt.

3.dag, påskemorgen stod Jesus opp igjen, han vant over døden, graven var tom, og det er det vi feirer i kirka. Hver gudstjeneste har vi lys og duk på alterbordet, vi har fest fordi Jesus vant over døden.

Hvilken by var det Jesus rei inn i på et esel?

\_ \_ \_ \_ \_ \_ \_ \_ \_ (ta med ordet til kryssordet)

Kan du synge:

«Påskemorgen, slukker sorgen, slukker sorgen til evig tid, den har oss givet lyset og livet, lyset og livet i dagning blid, påskemorgen slukker sorgen, slukker sorgen til evig tid».

Eller kanskje du kan «En liten kylling i egget lå»?

Kan du lage:

Et kors ved å bruke hendene?

En tom grav ved å bruke hendene?

POST 3

Etter påske går det 40 dager, så kommer en fridag; KRISTI HIMMELFARTSDAG. Da får vi ei langhelg for den er alltid på en torsdag.

Kristi himmelfartsdag er den dagen vi har til minne om at Jesus dro opp til Himmelen, og sitter ved Guds, den allmektige Faders høyre hånd.

Etter påsken med Jesu død og oppstandelse, viste han seg for disiplene, gikk sammen med noen av dem og fortalte dem at de skulle dra ut i verden og gjøre alle til disipler ved å døpe dem.

Han sa også at han skulle dra til himmelen, men at han skulle sende dem en som skulle være sammen med dem. Den hellige Ånd.

Gud brukte engler til å komme med beskjed til menneskene. De fløy opp og ned mellom himmelen og jorden, akkurat slik «fløy» Jesus opp til himmelen, skjult av en sky.

Hva sang engelen første gang de fortalte om Jesus, til gjeterne utenfor Betlehem?

\_ \_ \_ være Gud i det høyeste (ta med ordet til kryssordet)

Kan du synge:

Hode, skuldre, kne og tå, kne og tå – og gjøre bevegelsene☺

Kan du lage:

Englevingebevegelse, med hendene dine? Vifte med dem slik som englene gjør når de flyr? Fly som engel til neste post☺

POST 4

10 dager etter Kristi himmelfart, kommer PINSE.

Jesus hadde reist til himmelen, og lovet at han skulle sende dem Den Hellige Ånd.

Disiplene og israelittene skulle ferie at Moses hadde fått de 10 bud på fjellet Sinai, derfor var mange samlet i Jerusalem. Plutselig ble husene fylt av et sterkt brus, som en sterk storm. Det kom ildtunger og satte seg på hodene til disiplene og de ble fylt av den Hellige Ånd. De var ikke redde lengre, gikk ut og snakket til menneskene på forskjellige språk.

Etterpå begynte de kristne å samles for å minnes det Jesus hadde sagt og gjort, det ble starten på vår kristne kirke, og derfor kalles pinse for kirkas bursdag.

Ganske rart med ildtunger på hodet ikke sant? Mange feirer pinsa med pinsebål, og vi har et ordtak som sier «ingen ild uten \_ \_ \_ \_» (ta med ordet til kryssordet)

Kan du synge:

«Hurra for deg som fyller ditt år», eller en annen bursdagssang til kirka, gjerne med bevegelser?

Kan du :

Blåse ut et liksom lys, for å lage bevegelsen og lyden som vi bruker for å forklare Den Hellige Ånd, vi ser den ikke, vi kjenner den ikke, men vi ser hva den gjør, som når vinden blåser og vi ser det vifter i greinene på treet.

POST 5

Hver sommer er det stor aktivitet på Stiklestad. Kanskje har du sett slaget på Stiklestad? Det er OLSOK 29. juli, og vi feirer at kristendommen kom til Norge, med Olav den hellige som etter sagnet døde der hvor Stiklestad kirke står nå. Det er til og med en stein bak alteret som kanskje er den steinen Olav hvilte seg mot…

Stiklestad er stedet der slaget sto, og Olav døde, og han ble fraktet død til Nidarosdomen. Veien fra Sverige via Stiklestad og til Nidarosdomen er en pilegrimsvei. Mange går den, særlig om sommeren.

Olav sitt hår og sine negler vokste etter at han døde, og han ble erklært helgen. Det er mye i denne historien, og i Stiklestad kirke er det bilde av slaget, fremme i koret. Det må du gjerne dra og se.

Den døde Olav ble fraktet til Nidaaros, hva kalles en død kropp?

\_ \_ \_ (ta med ordet til kryssordet)

Kan du synge:

En vår eller sommersang?

«Jeg gikk en tur på stien»

« Sommer, det er det vi vil ha»

Kan du:

Gå som en robot til neste post?

POST 6

I Verdal har vi flere KIRKER, noen er av tre og noen av mur. Alle har klokketårn. Noen er gamle og noen ikke riktig så gamle. Øverst har vi Vera kirke, Vera var landets minste kirkesokn, og da de hadde 100 års jubileum kom kongen på besøk.

Vuku kyrkje er den eneste som har kjærlighetsfargen, den er rød og bygd av tre.

Vinne kyrkje, er hvit. Den restaureres nå og får klokketårnet sitt tett. Vinne hadde jubileum i 2017

I Stiklestad sokn har vi både Stiklestad kirke, som står der Olav falt. Den første kirken stod på Haug, ST. Andreas kirkestedet på Haug er verdt et besøk. Den ble tatt av elva og det ble bygget ny hovedkirke på Stiklestad i perioden 1150-1180

I 1969 fikk vi etter langt tids venting, Verdalsøra kapell, der er også kirkekontoret i Verdal.

Verdal, har 2 dalfører, og pilegrimsleden kommer ned den ene dalen, ikke Helgådalen, men \_ \_ \_ \_ \_ \_ \_ \_ (elva Inna renner fra Innsvatnet, ned gjennom )(ta med ordet til kryssordet)

Kan du synge:

Verdalssangen? Eller Ja, vi elsker dette landet☺

Kan du:

Leke at du er en fugl som flyr fra Verdalsøra opp forbi Stiklestad og Vuku, Helgådalen opp til Vera, over til Innsvatnet og ned dalen igjen.

POST 7

Rundt kirkene ligger kirkegården, hvor det er mange som er begravet.

Når menneskene dør, blir de begravet i kiste, eller bisatt i kiste som fraktes til krematorium og deretter satt ned i ei urne på kirkegården.

Vi besøker gjerne gravstedet og pynter med blomster og lys, fordi vi savner de som er døde.

Noen har ikke eget gravsted, men ei plate med navnet på Minnelunden.

Det kristne håpet er at når vi dør, skal vi komme til himmelen, og det er ikke vondt og vanskelig der. Den som er død, har det ikke vondt, men vi som er igjen kan synes det er både vondt og vanskelig, og kjenne at vi blir både sinna, lei oss og at vi vil gråte.

Da kan det være fint å gå på kirkegården og se på gravsteinen og alle symbolene.

Steinen på ei grav kalles \_ \_ \_ \_ \_ \_ \_ \_ \_ (ta med ordet til kryssordet)

Kan du synge:

«Hode, skuldre, rompa går, rompa går,

Hode, skuldre, rompa går, rompa går,

hoppe, klappe, snu seg rundt igjen, Hode, skuldre, rompa går, rompa går»

med bevegelse; rompa går = riste/vrikke på rompa

Kan du:

Leke «hermegåsa» herfra til neste post?

POST 8

Det var 2 ting Jesus gjorde når han levde, som han sa vi skulle gjøre. Det kalles sakrament.

Det ene er DÅPEN. Vi skulle gå ut og fortelle om GUD, lære dem og holde det han har befalt oss, og døpe i navnet til Faderen, Sønnen og Den hellige Ånd. I DÅPEN bli vi Guds barn og medlemmer i kirka. Er du døpt kan du si navnet på fadderne dine, de var vitner til at du ble døpt.

Det andre er NATTVERDEN. Vi skulle samles og dele, og til minne om Jesus skulle vi dele brødet og vinen, brødet er for kroppen og vinen er for blodet. Når Jesus døde på korset, ble kroppen død, og blodet som gir kroppen liv, stoppet i årene. Vi bruker loff og druer når vi forteller om nattverden til barnehagebarna. I nattverden, er vi sammen med Jesus og alle andre kristne, og minnes det Jesus gjorde for oss, og minner oss om at vi en gang skal møte Jesus igjen.

Vi blir døpt i navnet til Faderen, Sønnen og Den \_ \_ \_ \_ \_ \_ \_ Ånd (ta med ordet til kryssordet)

Kan du synge:

«Kjære Gud jeg har det godt, takk for alt som jeg har fått, du er god du holder av meg, kjære Gud gå aldri fra meg, pass på liten og på stor, Gud bevare far og mor, og alle barn på jord. Amen».

Kan du:

Si navnet på fadderne dine, hvis du er døpt?

Hinke 10 hink på høyre fot og 10 hink på venstre fot, det er lov å stoppe, ta pause, holde seg i en voksen eller hinke flere, helt til neste post☺

POST 9

Vi har noen flere hellige handlinger i kirka, det er KONFIRMASJON OG VIGSEL

Alle som er vil, kan bli konfirmert det året de fyller 15 år. For å bli konfirmert må man være døpt. Vi kan døpe de som ikke er døpt som barn☺ I konfirmasjonen ber vi GUD om å passe på, og å være med konfirmanten resten av livet. Det er ofte selskap og gaver til konfirmanten.

Vigsel er det samme som bryllup, når 2 mennesker har bestemt seg for at de skal være kjærester resten av livet er det mange som gifter seg. Når man gifter seg gjør man en avtale og når man gifter seg i kirka, ber vi til Gud om at han må velsigne (være med og passe på) og hjelpe til i denne avtalen. Noen gifter seg før de får barn, noen etterpå, noen når de er unge og noen når de er gamle. Det er fint at 2 mennesker som elsker hverandre vil gifte seg☺Bryllup har også ofte selskap og gaver, men det må man ikke.

Den avtalen mellom 2 som gifter seg kalles ikke klesskap eller kjøkkenskap men \_ \_ \_ \_ \_ \_ \_ \_ (ta med ordet til kryssordet)

Kan du synge:

En glad sang? Gjerne lage en glad sang selv, ei linje er nok, så kan du synge den mange ganger, helt til neste post☺

Kan du:

Si hvem du er glad i, og lage et hjerte med hendene dine?

POST 10

Kristendommen er en religion, hvor vi tror på GUD. Det er flere religioner i verden og flere guder. I kristendommen tror vi på den kristne guden hvor Gud er Skaper og Frelser.

Det er fint å ha en Gud å tro på, en Gud vi kan be til og snakke til. En Gud som hører hva vi sier, og passer på oss.

Det er fint å gå i kirken å være sammen i glede og sorg, som dåp, konfirmasjon, bryllup og begravelse.

Det er fint å gå i kirken å være sammen med de andre som tror, få være med på samlinger og gudstjenester til store og små. Få ei bok, drikke saft og kaffe, spise kjeks og synge, høre på musikken som er annerledes og være i rommet som er annerledes.

Vi får lov til å tro på Gud. I landet vårt er det lov og vi har kirker overalt som mennesker kan besøke.

Vi har \_ \_ \_, håp og kjærlighet (ta med ordet til kryssordet)

Kan du synge:

«Måne og sol, skyer og vind, og blomster og barn skapte vår Gud. Himmel og jord, allting er Hans, Herren vår Gud vil vi takke. Herre vi takker deg, Herre vi priser deg, Herre vi synger ditt hellige navn.»

Kan du:

Late som du går på linje mens du teller til 10, snu og gå tilbake☺ Ta et bilde foran kirka, med masse smil, og om du vil sende det inn til bruk i kirkebladet. Skrive ned ordene du har samlet, ta første bokstav i hvert ord og da får du et fint ord, du sender inn svaret innen 15.september, ta med navn og adresse + kirkegård, så får du diplom og er med i trekningen av en gave.

Diplom

for gjennomført kirkevandring i Verdal

tildeles herved:

……………………………………………………………………………………………………………

Gratulerer!

På vegne av kirkene i Verdal